Patson Daka

Patson Daka (sündinud 9. oktoobril 1998 Kafues) on Sambia jalgpallur, kes mängib ründajana Inglismaa Premier League'i klubis Leicester City ja Sambia jalgpallikoondises.

Ta alustas klubikarjääri Sambias.

2017. aastal liitus ta Austria kõrgliiga klubiga Salzburgi Red Bull. Austria kõrgliigas debüteeris ta hooajal 2017–18. Aastatel 2018–2021 tuli ta Red Bulliga neljal hooajal järjest Austria meistriks. Hooajal 2019–20 lõi Daka Austria kõrgliigas 24 väravat ja oli Shon Weissmani järel liigas paremuselt teine väravakütt. Hooajal 2020–21 lõi Daka 27 väravat ning oli liiga suurim väravakütt.

2021. aasta juunis sõlmis ta viieaastase lepingu Leicester Cityga."Leicester sign 'exciting' striker Daka". bbc.co.uk. 30.6.2021. Vaadatud 7.8.2021 Esimese värava Inglismaa kõrgliigas lõi ta 16. oktoobril 2021 mängus Manchester Unitedi vastu. Neli päeva hiljem lõi ta UEFA Euroopa Liiga alagrupimängus Moskva Spartaki vastu neli väravat.

Sambia jalgpallikoondises debüteeris Daka 2015. aastal. Koondisekarjääri esimese väravat lõi ta 5. septembril 2017 MM-i valikmängus Alžeeria vastu.

2017. aastal valiti Daka Aafrika aasta nooreks jalgpalluriks.

 Saavutused 
Salzburgi Red Bull
Austria Bundesliga: 2017–18, 2018–19, 2019–20, 2020–21
Austria karikas: 2018–19, 2019–20, 2020–21

 Viited 

Kategooria:Sambia jalgpallurid
Kategooria:Salzburgi Red Bulli mängijad
Kategooria:Leicester City FC mängijad
Kategooria:Premier League'i mängijad
Kategooria:Sündinud 1998